Klígjufærsla - varúð, ekki fyrir viðkvæma

Gvöð og Ésús það eru allar lífverur í hættu vegna kynsjúkdóma. Ostrurnar í Frans eru með herpes. Deyja í milljarðatali. Stundum langar mig ekki til að fá fréttir af vissum hlutum, ég er svo klígjugjörn. Það kallar á dúndrandi þankastorm yfir það sem gerir mig græna að innan og utan.

Og eitt leiðir af öðru. Nú verð ég að blogga um klígjugirnina sem ég þjáist af og hef fengið í arf frá föður mínum. Þessi löstur er að ná sjúklegum hæðum þessa dagana. Ég er í alvöru að hugsa um að leita mér hjálpar.

Ég hef reyndar bloggað um klígjugirni áður.

Innmatur fær mig til að flytja mig milli bæjarfélaga ef ég frétti af sláturtöku á Reykjavíkursvæðinu.

Soðin ýsa gerir mig græna í framan, hún hristist öll eitthvað svo djellólega. Og lyktin ómæómæ.

Klósett í öðrum húsum nema hjá fólki sem ég treysti - ég fer ekkert út í það hér.

Lýsi, þið sem lesið síðuna mína vitið að ef húsband skellir flöskunni í ísskápinn þá - skipti ég um fjandans ísskáp eða allt að því.

Kokteilsósa, veinveinvein, hafið þið séð þegar maður setur disk í vaskinn og það kemur á hana vatn? Ekki það nei? Sleppið því.

Borðtuskur liggjandi notaðar á glámbekk - don´t get me started.

Svo eru aðrir hlutir sem eru svo geðveikislegir að ég get ekki sett það á blogg. Hélt einhver að ég færi að opinbera mínar verstu klígjur? Nei, látið ykkur ekki detta það í hug.

En undanfarnar vikur hefur verið fiskátak í gangi hér og það hefur innborið bakaðan og soðinn lax. Namminamm og ég komst framhjá klígjunni.

Steikt rauðsprettuflök jájá, nokkuð góð þar.

Steikt ýsa upp á gamla mátann ekki spurning, rann ofan í hirðina alveg vandræðalaust.

En nú eftir lestur þessarar fréttar um ostrufararaldurinn er gamla fiskiklígjan kominn í hálsinn.

Ferlegur viðbjóður er þetta.

Saltfiskurinn er næstur. Baccalo með lekanda og Steinbítur með sárasótt.

Ég er að segja ykkur að þetta er að myndbirtast fyrir augunum á mér.

Annars bara góð.

Later í regnbogans litum.

Fyrri ummæli:

Ummæli:
Heilar og sælar!

"Ostrurnar í Frans eru með herpes." Er það ekki einhver misskilningur? Er ekki líklegra að þær séu með "fransós"?

Mig langar til að bæta við þennan ágæta matseðil þinn með matréttum sem ég kynntist í mínum uppvexti og sumra þeirra sakna ég mikið:

Siginn fiskur

Blóðgrautur

Kæstur hákall

Súrir selhreifar

Söltuð kofa (lundapysja)

Selkjöt

Súrt hvalspik

Sviðalappir

Sigin grásleppa

Boné apetit!

Verkefni: Samúð
Merking: Engin samúð